
PROOEMIUM. 


Sacrosancto  majorum  more  pactum  est,  ut,  qui  lauream 
doctoralem  appetat,  diligentiae  suae  atque  eruditionis 
publicum  specimen  exhibeat,  sive  opusculum  inaugurale 
conscribat  de  materia  ad  eam  doctrinam  pertinente,  cui 
studia  academica  dicavit.  Quum  vero  quadriennium  aca- 
demicum,  quod  medicinae  studiosi  in  condiscendis  disci- 
plinis ad  artem  salutarem  spectantibus  consumunt,  vix 
sufficiat,  ut  audita  et  observata  omnia  in  succum  et  san- 
guinem vertant,  raro  tempus  iis  suppetit,  quo  nova  in- 
dagare et  in  lucem  edere  possint.  Quid  ergo  superest, 
quam  ut  argumentum  ex  vasto  medicinae  campo  desum- 
:tum  amplectantur  idque  iterum  atque  iterum  ventilatum 
summa,  qua  possunt,  diligentia  exponant.  Quibus  probe 
reputatis,  quid  mihi  artis  salutaris  penetralia  adituro 
aptius  potuit  obtingere,  quam  ut  methodum  a patre  meo  ‘) 
apud  Germanos  introductam,  typho  largioribus  calomela- 
nos  dosibus  medendi,  longius  persequerer  accuratissimam- 
que  hujus  methodi  notitiam  subjicerem.  Noli  opinari,  me 
laudes  egregiae  hujusce  methodi,  ante  septemdecim  annos 
introductae,  celebraturum;  in  eo  tantum  operam  posui, 

')  F.  Lesser,  Die  Entzundung  und  Verschwarung  des  Ver- 
dauungskanals  ais  selbstslandige  Krankheit.  Berlin  1830. 


ut,  partim  aliorum  experientia,  partim  meis  ipsius  obser- 
vationibus adjutus  efficacitatem  calomelanos  eximiam,  sin- 
gulatim  dosium  largiorum,  quam  exactissime  explorarem. 
Quonam  modo  res  mihi  cesserit,  nescio,  fore  tamen  spero, 
ut  Lectores  Benevoli,  virium  imbecillitatem,  quae  tironis 
est,  probe  meditantes,  mitius  ferant  judicium. 


llydrargyrum  muriaticum  mite  (Calomelas,  Mercurius  dulcis, 
Hydrargyrum  chloratum  mite,)  ut  nemo  ignorat,  connubium 
sistit  hydrargyri  atque  chlori , ita  quidem , ut  quisque  hv- 
drargyri  atomus  chlori  atomum  contineat.  Paratur  calomelas 
vel  sicca  via,  i.  e.  sublimatione  (secund.  Pbarmacop.  boruss.), 
vel  humida  via,  i.  e.  praecipitatione,  quam  methodum 
Scheele  proposuit.  Nondum  diremtae  sunt  controversiae, 
utra  harum  parandi  methodorum  principatum  mereatur.  Schee- 
lii  methodus  hydrargyrum  subtilissime  distributum  efficit, 
quare  Oswald  et  Dulk  effectum  ejus  multo  potentiorem 
esse  tradunt,  quam  alterius,  quod  lapide  praeparatorio  conte- 
ratur; contra  M artius  et  Jaeger  J)  experimentis  institutis, 
nunquam  effectum  validiorem  hocce  praeparatum  praestare, 
sibi  persuaserunt.  Quidquid  demum  est,  Calomelas  praeci- 
pitatione certe  facilius  paratur,  quoniam  tritio  laboriosa  et 
periculosa  usque  ad  hydrargyri  extinctionem  vitatur.  Mar- 
tius hac  parandi  methodo  utitur:  duodecim  hydrargyri  unciis 
drachmae  duae — tres  Ammonii  muriatici,  aquae  libris  dua- 
bus solutae,  adduntur.  Humor,  qui  primum  defluxit,  re- 
funditur, tum  Calomelas  aqua  frigida  eo  usque  abluitur , do- 
nec lotura,  quae  hydrargyri  muriatici  corrosivi  vestigium 


’)  Pharinaz.  Gentralblatt  1834.  S.  539. 

obtulit,  salium  argenti  solutionem  non  amplius  turbet.  Prae- 
paratum hac  ratione  obtentum  omni  destituitur  adulteratione, 
cui  hydrargyrum  sublimatum  semper  est  obnoxium,  quoniam 
inter  tritionem  laboriosam  facile  substantia  phialae , pulvis, 
alia,  inquinationem  efficere  possunt.  Microscopio  adhibito  hy- 
drargyrum praecipitatum  facile  distinguitur,  quippe  quod 
prismata  dislocata  quadrilatera,  extremitatibus  quatuor  in- 
aequabiliter acuminatis  praedita,  sistat,  tritum  vero,  omnis 
structurae  expers,  odore  atque  sapore  caret. 

De  Calomelanos  efficacitate  in  universum. 

Calomelas  omnium  salium  mercurialium  mitissimum  gravius 
itamen  est,  quam  mera  oxydula,  quare  inter  haec  et  oxyda 
medium  tenet  locum.  Jam  Wendt  ')  triplicem  ejus  vim 
therapeuticam  in  organismum  humanum  defendit,  quae  vario 
(quidem  modo  se  manifestet,  sed  omnibus  sub  conditionibus 
(cohaesionis  diminutionem  sistat. 

Proxime  igitur  Calomelas  in  cohaesionem  omnium  telarum 
serosarum,  mucosarum  et  glandulosarum  ita  agit,  ut  rarefaciat 
inflammationes,  in  hisce  partibus  obvias  restringat,  earumque 
:opportunitatem,  metamorphoses  organicas  efficiendi,  auferat. 
'Nusquam  mirus  iste  effectus  tam  evidenter  cognoscitur,  quam 
in  glandulis  salivalibus,  quibuscum  qualitativam  alit  rationem. 
(Effectus  Calomelanos  rarefaciens  quandoque  multum  periculi 
infert,  itaque  nonnullis  in  casibus  absolutam  contraindicatio- 
inern  sistit;  quodsi  enim  cohaesio  organica  per  se  extenuata 
est  partesque  magna  proclivitate  ad  decompositionem  feruntur, 
^medicamenti  nostri  usus  plurimum  detrimenti  inducere  potest, 
■e.  gr.  vigente  dyscrasia  scrophulosa.  Princeps  ')  igitur  est 
(hydrargyrum  muriaticum  mite  remediorum  antiplasticorum, 


0 Wendt,  materia  medica,  p.  57. 

’)  Vogt,  Pharmacodynamik  Bd.  II.  S.  367. 


8 


quippe  quod  liquescendae  processum  in  corpore  perficiat,  san- 
guinis solubilitatem  , adjuvet  seu  coliaesionem  diminuat,  imo 
ablatis  particulis  plasticis  sanguinis  cacochymiam,  morbum 
mercurialem,  inducat.  Primaria  autem  effectus  antiplastici 
causa  in  diminutione  fibrinae  sanguinis,  quam  Calomelas  in- 
fert, cernitur.  Sanguis  enim  liquidus,  fibrinae  inops,  ad 
pulmones  pervehitur,  unde,  effecta  eorum  irritatione  - et 
inflammatione,  per  cor  ad  vasa  capillaria  deducitur.  In  his 
abunde  fibrinae  superest,  quae  cum  sanguine  ex  corde  advecto 
miscetur,  tandemque  sanguis  universum  circulationis  appara- 
tum permeans  majore  minorive  fibrinae  parte  privatur.  Qui 
sanguis  tantum  abest,  ut  materias  ad  regenerationem  neces- 
sarias cum  organis  communicet,  ut  particulas,  quibus  organa 
ad  debitam  mixtionem  indigent,  solvat  iliisque  auferat,  in 
quo  praecipue  hydrargyri  vis  antiplastica  cernitur.  — Secundus 
Calomelanos  effectus,  si  dosibus  utimur  largioribus,  prae- 
sertim in  tubo  intestinali  manifestatur,  in  quo  virtute  pariter 
blanda  atque  specifica  haud  mediocrem  humorum  alborum 
secretionem  evocat,  qui  per  anum  egeruntur.  Qui  quidem 
effectus  adeo  constans  ac  certus  est,  ut  plerisque  in  casibus, 
quibus  salivatio  non  sustinetur  et  opportunitas  ad  hyperemesin 
alia  remedia  adhiberi  dissuadet,  Calomelanos  usus  plerumque 
feratur.  Quod  attinet  ad  hunc  effectum  quam  maxime  cele- 
bratum, nihil  aliud  est,  nisi  interpres  virtutis  antiphlogisticae 
primitivae2),  qua  excellit  calomelas,  et  partim  eo  explicatur, 
quod  Calomelas  in  sanguinem  receptum  partes  plasticas  fibri- 
nosas,  in  sanguine  superantes,  lympham  ad  coagulationem 
solidasque  formationes  proclivem,  solvit  et  liquefacit,  ergo 
princeps  inflammationum  elementum  in  ipso  earum  foco  im- 
pugnat, partim  eximia  vi  revulsoria,  quam  in  tubi  intestinalis 
tunicam  mucosam  exserit,  cujus  irritatione  efficitur,  ut  pro- 
')  Sobernheim,  Handbuch  der  mat.  med.  Th.  11.  S.  318. 

cessus  inflammatorius  eodem  derivetur.  Potentissimus  ejus 
effectus  antiphlogisticus,  qui  virtute  relaxante  et  liquefaciente 
nititur,  in  organorum  vegetationi  inservientium,  speciatim 
membranaceorum  et  glandulosorum  inflammationibus,  ad  ex- 
sudationes  et  formanda  pseudoplasmata  opportunissimis,  ap- 
i paret.  — Tertius  Calomelanos  effectus  ad  hepar  respicit,  quippe 
cujus  organi  cohaesionem  nostrum  remedium  ita  offendat,  ut 
bilis  uberior  in  tubum  intestinalem  effundatur;  dum  igitur 
hac  ratione  nova  actio  vicaria  introducitur,  organa  gravissima 
atque  nobilissima  expeditiora  redduntur  et  diathesis  elevatur. 
Proinde  Calomelanos  usus  metaschematismum  evocat,  cujus 
primum  argumentum  alvi  excreta  viridia  exhibent,  quae  nostrum 
remedium  in  morbis  inflammatoriis  adhibitum  sequuntur  et 
quorum  introitus  plerumque  primum  symptomatum  morbosorum 
levamen  affert.  Qui  effectus  resolvens  non  ad  hepar  solum, 
sed  ad  universum  systema  lymphaticum  pertingit,  non  secreta 
tantum  adauget,  verum  etiam  liquidiora  reddit  simulque  fusca 
aut  viridiuscula,  neque  minus  renum  secretio  intenditur  Ca- 
lomelane,  cutis  autem  transpiratio  antagonismi  lege  diminuitur. 

Quod  ad  intestinorum  secretionem  attinet,  Calomelas  effe- 
ctum magis  universalem,  quam  aliud  purgans  remedium  prae-- 
: stare  videtur  ');  in  ventriculo  quendam  nauseae  gradum  ex- 
citat, ductus  biliferos  eluit,  stercora  in  intestinis  collecta 
promte  expellit,  secreta  morbosa  corrigit  parvisque  conjun- 
ctum dosibus  antimonii  oxydati  cum  phosphate  calcis  (Pharm. 
:Edinb.)  aut  tartari  stibiati  non  minus  cutis  transpirationem 
adjuvat,  quam  alvum  ciet.  Quemadmodum  in  organa  secre- 
tionibus et  excretionibus  praeposita,  ita  etiam  in  pulsum  irri- 
tamenti instar  2)  calomelas  agit. 

')  Armstrong,  praktische  Erlauterungen  uber  das  Typhus- 
tieber  etc.  Leipzig  1821.  S.  114. 

a)  Brandes  Handbuch  der  mat.  med.  S.  139. 

Descriptis  calomelanos  effectibus  plerumque  adaucta  sa- 
livae secretio  supervenit,  quamobrem  vim,  quam  remedium 
in  glandulas  salivales  exserit,  recte  specificam  dicimus.  Con- 
tinuato calomelanos  usu  ciborum  appetentia  interit,  digestio 
subvertitur;  ventriculi  dolores  et  colicae  affectiones  accedunt, 
animae  foetor  exoritur;  dentes  labefactantur,  muco  sordido 
obteguntur,  excidunt;  glandulae  salivales  tumescunt  magnam- 
que  salivae  acrioris  copiam  secernunt,  omnia  demum  illa  sese 
offerunt  symptomata,  quae  Mercurialismi  nomine  impertiuntur. 
Huc  ineuntem  ptyalismum  concomitans  virium  prostratio,  tam 
animi,  quam  corporis,  pertinet,  aegrotantes  alte  spiritum  du- 
cunt aut  suspirant;  accedunt  pulsus  irregulares  saepe  lipo- 
thymiae.  Nonnunquam  hisce  symptomatibus  febriles  motus 
succedunt,  quorum  paroxysmi  alii  horrorem  ostendunt  prae- 
valentem, alii  paucis  diebus  post  intermittentis  inflammatoriae 
indolem  prae  se  ferunt;  at  pulsus  semper  parvus  est  et  fre- 
quens, ventriculus  et  tubus  intestinalis  aegrotant,  facies  col- 
lapsa psychicam  calamitatem  exprimit,  aegroti  omnes  corpo- 
ris mentisque  labores  perhorrescunt  et  haud  raro  inter  haec 
symptomata  diem  obeunt  supremum.  Ingens  salivae  secretio 
proinde  ac  numerus  alvi  excretionum  ad  materiam  peccantem 
sese  conformat  et  ex  his  metiendum  est,  quousque  hydrargyri 
usum  continuare  liceat.  Jam  exiguas  doses  modo  quindecim 
ad  viginti  excretiones,  modo  una  tantum  aut  duae  sequuntur. 
Nonnullis  hominibus  eaedem  doses  parcissimae  haud  diu  con- 
tinuatae, ptyalismum  inferunt,  imo  oris  cavum  adeo  offendunt, 
ut  sphacelus  et  mors  subsequantur1).  Puellae  undecim  annos 
natae,  cui  ob  acutam  tracheilidem  intra  viginti  quattuor  horas 
oeto  Calomelanos  grana  exhibita  fuerant,  ea  oris  affectio  su- 
pervenit, quae  remedii  usum  suspendi  juberet;  nihilominus 


‘)  HufelancTs  Journal  Jan.  1822  p.  4.  Mai  1822  p.  6. 

labia  et  genae  sphacelo  destruebantur  et  mors  post  octavum 
a curationis  initio  diem  irruebat  l *).  Altero  in  casu,  quem 
Stockes  et  Graves  observarunt,  sumtis  octo  calomelanos 
granis  aeger  exspiravit;  Heuerman  tres  homines  ptyalismo 
inexpugnabili  vidit  extinctos.  Auctore  Haseloff  mediocrem 
hydrargyri  muriat.  mit.  contra  anginam  membranaceam  adhi- 
biti copiam  caries  insanabilis  excepit 3 4).  Pater  meus  typhoso 
cuidam  in  primo  morbi  stadio  parvas  calomelanos  doses 
exhibuit.  Granis  circiter  quindecim  remedii  sumtis,  ptyalismi 
vestigia  effecerunt,  ut  ejus  usus  seponeretur.  Elapsis  hinc 
viginti  quatuor  horis,  gingivae  tentabantur  gangraena,  quae 
mox  labium  sinistrum  totamque  genum  usque  ad  orbitam 
destruxit  et  post  dies  octo  vitam  aegroti  extinxit  3). 

Altera  parte  nonnulli  homines  doses  calomelanos  ingentes 
citra  ptyalismi  introitum  ferunt.  Dr.  Chisholm  •)  quibus- 
idam  aegrotis  centena  hujus  praeparati  grana  salvis  glandulis 
salivalibus  sese  praebuisse  tradit.  Tortolae  5)  cuidam  ae- 
jgroto  mille  et  centum,  Portu  regio  bis  mille  et  quingenta 
Calomelanos  grana  citra  ptyalismi  introitum  praebebantur, 
lexemplorum  hisce  similium  haud  mediocris  numerus  depre- 
henditur. 

Mammarum  denique  lac  Joret6)  in  nosocomio  syphiliti- 
corum Parisiensi  mutatum  vidit  apud  nutricem,  cujus  infans 
in  diarrhoeam  incidit,  seposito  demum  calomelane  desinentem. 

')  Salzbg.  med.  Zeitung  1828.  No.  4. 

а)  Caspers  Repert.  XXX.  1.  Heft. 

3)  Lesser,  1.  c.  S.  409. 

4)  Essay  on  the  malignant  essential  Fever  v.Med.  comm.  Dec.  II. 
Vol.  X.  p.  108. 

5)  Horn  Archiv  Jahrgang  1820.  Bd.  2.  p.  273.  274.  — Warren 
on  Mercury  in  febrile  diseases.  Boston  1813. 

б)  F r o r i e p ’ s Nolizcn  No.  947.  M.  1835. 

Effectus  'variarum  Calomelanos  dosium. 

Quod  ad  nostri  remedii  effectus  pro  dosium  varietate  per- 
tinet, exiguae  portiones,  grani  quadrantis  aut  dimidii,  plerum- 
que manifestam  actionem  haud  proferunt;  sin  longius  per 
tempus  istae  doses  porriguntur,  salinorum  instar  irritantem 
et  alterantem  effectum  exserunt.  Doses  granorum  duorum 
ad  sex  alvum  laxant.  Magnas  denique  portiones,  a granis  duo- 
decim ad  scrupulum,  imo  ad  drachmam,  in  ventriculum  in- 
gestas semper  inflammationem  ejus  ciere  dixerunt,  id  quod 
pater  meus  experimentis  numerosis,  in  nosocomio  militari, 
cui  Berolini  praeerat,  institutis  refutavit  eique  postea  Wolff, 
Si  ch  er  er,  Joret,  alii  suffragati  sunt.  Largis  calomelanos 
dosibus  sumtis,  aeger  initio  nihil  incommodi  experitur.  Elapso 
autem  aliquo  temporis  spatio,  quatuor  aut  quinque  circiter 
horis,  pro  varia  aegroti  idiosyncrasia,  dolores  colici  leniores 
saepeque,  si  magna  turgescentia  ad  superiora  exstat,  vomitus 
cum  levamine  subeunt,  dein  prima  alvi  excretio  accedit,  ple- 
rumque admodum  copiosa  aegroturaque  non  mediocriter  sub- 
levans, quippe  qua  colici  dolores  fere  ex  toto  auferantur; 
quofacto  intra  viginti  quatuor  horas  plures  alvi  excretiones 
pulticulares  (plerumque  quatuor),  raro  salivatio,  subsequuntur; 
diuresis  haud  nimium  adaugetur,  quare  Calomelas  generatim 
magis  in  morbosam  ventris  venositatem  vim  exserere  videtur. 
Gastroenteritidis  phaenomena  multo  rarius,  quam  putare  so- 
lent , evolvuntur , etsi  quibusdam  in  casibus  intestinorum  in- 
flammatio et  gangraena  existere  possunt  (cf.  Times  26  April 
3(j).  — Quod  ad  alvi  excretionum  numerum  attinet,  alii 
aegroti  sumtis  duodecim  calomelanos  granis,  decem -duodecim 
sedes,  alii  eadem  portione  deglutita  modo  unam  vel  duas 
experiuntur.  Secundo  in  casu  omnis  calomelanos  eflicacitas 
ad  tunicam  oris  mucos’am  vertitur,  rubor  et  tumescentia  gin- 

pivarum  exoriuntur,  quibus  salivatio  mox  succedit.  Joret 
|'l.  c. ) in  triginta  casibus  modo  ter  symptomaticam  hanc 
jnxacerbationem  observavit,  pater  meus  in  octoginta  casibus 

[nodo  sexies,  e quibus  una  tantum  gravior  erat.  Excrementa 
mlomelanos  usum  sequentia  biliosa,  quae  vocantur,  colorem 
sordido  viridem,  nigrescentem  offerunt. 

Majorem  mercurii  dulcis  copiam  non  in  sanguinem  per- 
rehi , sed  per  intestina  evacuari,  quamquam  ad  evidentiam 
probatum  non  est,  tamen  plurimi  persuasum  habent. 

Faeces1),  vix  acidam  reactionem  offerentes,  microscopio 
I submissae  materias  viridiusculo  colore  tinctas  albumini  coa- 
gulato similes,  et  parcam  globulorum  adipis  copiam  exhibent; 
i;alium  crystalli  non  animadvertuntur.  Massae  siccatae  par- 
es centum,  quas  Fr.  Simo.n  .chemicae  submisit  analysi,  has 
praebuerunt  rationes  : 

Adipis  cholestearinici,  atroviridi  colore  tincti  partes  10,00 

Materiae  chymosae 24,30 

Bilini  cum  acido  bilinico  in  minimo  bilini  et  bili- 


verdini 21,40 

Materiae  extractivae 11,00 


Natri  laetici,  natri  chlorati,  natri  phosphorici,  phos-  . 

phoricorum  salium  terraneorum , ferri  oxydati  12,90 
Albuminis  et  muci  biliverdino  tincti  . 17,10 

Hydrargyri  praesentia  certo  demonstrari  non  potuit;  colo- 
ationis  causa,  saltem  in  quinque  casibus  oblatis',  a magna 
•ilis  copia  repetenda  fuit. 

Autenrieth  s)  et  Zeller  calomelanos  vestigia  non 
oodo  in  sanguine,  verum  etiam  in  excretionibus  et  evapora- 
ionibus  aegrotorum  se  detexisse  affirmant,  ita  ut  adeo  hydrar- 


')  Schmidfs  Jahrbticher  1841. 
’)  Hecker,  mal.  med.  II.  601. 


Bd.  22.  S.  8.  9. 

gyrum  regulinum  super  periosteo  accumulatum  fuerit,  id  quod 
jam  Faloppia  et  Becchold  observarunt. 

Virtutes  antbelminthicae  directae  in  calomelane  non  insunt, 
sed  partim  a purgante  partim  ab  antiplastico  ejus  effectu 
pendent.  Dr.  Bock1)  duobus  suffultus  casibus  e sua  expe- 
rientia desumtis,  eorum  sententiam  refutavit,  qui  largas  calo- 
melanos  doses  solidae  ossium  fractorum  conglutinationi  non 
obesse  perhibuerunt. 

Quodsi  ad  corporis  constitutionem  animum  advertimus, 
calomelas  robustis  hominibus  saluberrimum  est,  a viris  igitur 
in  universum  melius  sustinetur,  quam  a mulieribus,  melius 
ab  iis,  qui  vitam  agunt  laboriosam,  quam  qui  sedentariae 
indulgent.  Pari  modo  homines  bene  nutriti  promtius  ferunt 
calomelas,  quam  tenues  et  macilenti,  promtius  igitur  validi 
agricolae,  quam  eorum  proles  effoeta,  quae  diu  in  urbibus 
majoribus  et  frequentibus  vixit.  Paucae  exstant  constitutiones, 
quae  calomelas  qualibet  forma  exhibitum  plane  non  ferant.  In- 
fantes2) etiam  calomelanos  doses  magnas  bene  sustinent,  quam- 
quam non  doses  singulorum  scrupulorum,  tamen  relative  largas. 

Hamilton  infanti  duorum  annorum  intra  duodecim  horas 
grana  triginta  sex,  pater  meus  3)  infanti  ejusdem  aetatis 
intra  sex  dies  grana  viginti  et  unum  egregio  cum  successu 
porrexerunt. 

Vetant  remedii  nostri  usum  phthisica  constitutio,  condi- 
tiones ad  sanguinis  dissolutionem  vergentes,  magna  partium 
solidarum  rarescentia,  nimia  corporis  teneritas  atque  sensibi- 
litas,  graviditas,  scorbutus,  idiosyncrasia  mercurialis,  sudo- 
res profusi,  diarrhoea,  alia  profluvia  colliquativa. 

')  Bock:  Ucber  den  Einflufs  der  Diathcscn  auf  dic  Wirkungj 
der  Arzneimittel.  cf.Abhdlg.  d.arztl.  Gesellsch.  zuMiinster.  Bd.I.  1829. 

a)  Albers,  Yorrede  zu  Franc.  IIome’s  Fntersuchungen  iiber 
die  Xatur,  Ursach  und  Ueilung  des  Croup.  pag.  IX. 

’)  Lesser,  1.  c.  p.  435. 

Aptissima,  qua  Calomelas  praebeatur,  forma,  haud  dubie 
boli  est,  ita  ut  involvatur  glutine  ejusque  contactus  imme- 
diatus cum  oris  cavitate  caveatur  (Lesser,  Schoenlein); 
vel  pulveris  (Wendt).  Optima  excipientia  sunt  saccharum 
iet  saccharum  lactis,  interdum  multo  cum  fructu  lapides  can- 
iori aut  magnesia  carbonica  adduntur.  — Ineunte  ptyalismo 
calomelas  seponendum  est  et  aqua  jodata  cum  laxantibus 
adhibenda;  vomitionibus  accedentibus,  auctore  Wolff  addito 
elaeosaccharo  menthae  piperitae , aut  aquis  aromaticis  pro 
potu  exhibitis  occurrere  licet. 

De  Calomelanos  in  animalia  efficacitate. 

Experimenta  ab  Annesley  circa  canes  instituta,  qui  in- 
gestis magnis  calomelanos  dosibus,  post  viginti  quatuor  horas 
linterficiebantur , majores  hujus  remedii  portiones  vim  sedati- 
vam exhibere,  comprobarunt,  quippe  quae  vasorum  actionem 
imagis  demulceant,  quam  excitent;  quibus  partim  explicatur, 
:cur  hocce  praeparatum,  si  9j  una  vice  offeratur,  ventriculi  irri- 
tabilitatem adauctam  et  vomitum  inde  exortum  diminuat. 

Variis  canibus  doses  minores  et  majores  (3j — iij)  prae- 
bebantur et  relative  maxima  vasorum  copia  in  superficie  ven- 
triculi interna  apud  eum  reperiebatur , canem,  qui  minimam 
xalomelanos  dosin  devoraverat,  sano  cane  interfecto,  vaso- 
irum  copia  in  ventriculo  multo  major,  quam  apud  reliquos, 
qui  mercurium  dulcem  sumserant,  apparebat.  Duodenum  et 
ventriculos  canum  qui  calomelas  deglutiverant,  pallidiores 
minusque  vasculosi,  crassum  vero  intestinum  usque  ad  anum 
§ravi  inflammationi  obnoxium  deprehendebantur,  ex  quibus 
Annesley  ratiocinium  ducit,  largas  calomelanos  doses  in- 
lammationem  quidem  tunicae  mucosae  ventriculi  et  duodeni 
auferre,  sed  vim  horum  organorum  vitalem  adeo  deprimere, 
at  tenesmus  et  sedes  mucoso -cruentae  subsequantur.  Con- 

tinuatus  'remedii  usus  inprimis  dysenteriam  tandemque  inte- 
stini crassi  destructionem  inducit. 

Pater  quoque  multa  experimenta  circa  animalia  instituit, 
quae  haec  obtulerunt.  Dato  calomelane,  animalia  plerumque 
tristitia  corripiebantur  aut  solita  alacritate  privabantur,  fre- 
quentes experiebantur  alvi  excreliones,  nihil  fere  pabuli  ca- 
piebant, multum  vero  bibebant,  quo  facto  urinam  mittebant. 
Sitis  repetitis  calomelanos  dosibus  adeo  intendebatur,  ut  ca- 
nes detenti  in  spatio  prope  aquam  sito,  dum  ore  aquam 
hauriebant,  eandem  per  vias  uriniferas  redderent. 

Corporis  pondus  multo  diminuebatur.  Canis  qui  die. 
Octobris  sexto  pondus  habuerat  t6.  xxvij , §v,  3 vij,  sumto 
calomelanos  scrupulo,  pondus  exhibuit  t6  xxvij,  3 vij , defe- 
ctus igitur  §v  fuit. 

Die  nono  Octobris  ante  sumtum  Calomelas  idem  canis 
habuit  pondus  U.  xxvij,  §iij,  3 vij,  vespere  %.  xxvj,  5 xj, 

5 vij;  defectus  §iv,  3 vij. 

Die  Octobris  duodecimo  ante  ingestum  mercurium  % xxvj, 

5 viij , 3ij,  vespere  %xxvj,  3ij;  defectus  § viij. 

Die  duodevicesimo  Octobris  mane  %.xxvj,  5vj  3iv,  ve-  < 
spere  ftf.xxvj.  ^j,  3ijj  defectus  5iv,  3 ij- 

Die  vicesimo  secundo  Octobris  U.  xxiij , 5 vj , 5iv. 

Proinde  corporis  pondus  intra  sedecim  dies  circiter  % iv 
diminutum  erat. 

Pluribus  interfectis  canibus,  in  thoracis  et  abdominis 
cavo  ingens  systematis  venosi  oppletio  inveniebatur;  siquidem 
vel  minimi  venarum  ramuli  -sanguine  atro  turgebant.  Pul- 
mones et  cor  nihil  anomali  ostendebant,  excepto  uno  cane, 
cujus  dextrum  cordis  atrium  aeque  ac  ventriculus  venoso 
sanguine  scatebant.  Hepar  molle  multisque  in  casibus  adeo 
amplificatum  erat,  ut  in  sinistrum  hypochondrium  porrige- 
retur, totumque  paene  ventriculum  contegeret.  Vasa  ex 


hepate  prodeuntia,  paucis  exceptis,  non  eum  in  modum  oppleta 
erant,  ut  inde  de  inflammatione  concludere  posses.  Tubus 
intestinalis  circa  jejunum  colorem  aurantiacum  obtulit;  alius 
canis  fere  totus  ventriculus  muco  pallido  flavescente  obductus 
fuit,  qui  difficulter  ablui  poterat.  Interior  ventriculi  facies 
multis  rugis  atque  plicis  semper  obtecta  reperiebatur;  super- 
ficies interna  intestinorum,  coloris  albido -flavi  gelantinosam 
exhibuit  indolem,  ita  ut  largior  muci  secretio  locum  habuisse 
videretur;  apud  alios  canes  color  albo -rubellus  apparebat. 
Canis  alicujus  tunicae  mucosae  atque  villi  eam  ostendebant 
dissolutionem,  ut  levi  tritione  a tunica  musculari  possent 
diduci ; alius  canis  tunica  villosa  dissoluta  existimari  non 
poterat,  membranae  autem  nonnullorum  villorum  quasi  inflam- 
matae apparebant,  quamquam  non  eo  gradu,  ut  inflammationem 
pro  mortis  causa  haberes;  glandularum  evolutiones  tantum 
in  dimidia  parte  intestini  mesenterialis , ante  valvulam  Bau- 
hini,  evidenter  animadvertebantur;  canis  cujusdam,  qui 
modo  0j  Calomelanos  devoraverat,  laminae  glandulares 
numero  circiter  decem  adeo  evolutae  erant,  ut  longitudinem 
'/s'",  latitudinem  2 — 3"  aequarent.  Locorum  tumidorum, 
rarefactorum  speciem  prae  se  ferebant.  Crassum  intestinum 
materiis  atro -viridibus  felli  similibus  impletum  erat;  plures 
apud  canes  in  crasso  intestino  vivi  ascarides  atque  tricho- 
cephali  inveniebantur.  Duobus  in  casibus  mortis  causa  in 
tfame  ponenda  erat,  quum  uterque  canis  intra  dies  octo  et 
quod  excurrit  nihil  pabuli  sumsisset,  in  aliis  duobus  exem- 
plis in  perfecta  aut  partiali  intestini  et  villorum  dissolutione; 
aliis  in  casibus  mors  consulto,  vel  suspendio  vel  plaga  ad 
vervicem  applicata  inducta  erat.  — 

Experimenta  circa  columbas  et  anseres  instituta,  si  dis- 
cedas  a communibus  illis  phaenomenis:  tristitia  appetentiae 
defectu,  ponderis  deminutione,  semper  pectoris  organa  integra, 

superius  tubi  intestinalis  dimidium  albo  flavidum  et  admodum 
vasculosum,  raro  autem  inflammatorio  rubore  notatum,  partem 
vero  tertiam  inferiorem  gelatinosam,  tunicas  mollitas  et  fria- 
biles, vasa  ad  tenuissimos  usque  ramulos  turgida,  summalim 
omnia  inflammationis  intensioris  criteria  obtulerunt.  Anseris 
alicujus  . hepar  morbo  manifesto  affectum,  pluribus  locis  in- 
flammatis conspicuum  apparebat,  quae  passim  lividum  colorem 
eamque  mollitiem  prae  se  ferebant,  ut  si  nondum  gapgrae- 
nosa  diceres,  certe  a gangraena  proxime  abessent.  Mors 
sua  sponte  semper  irruebat. 

Caniculis  etiam,  circa  quos  Lapi  e rr  e (Diss.  inaug. 
47.)  nuperrime  experimenta  instituit,  mors  sua  sponte,  sep- 
tem Calomelanos  granis  semel  sumtis,  post  triduum  super- 
venit. Facta  sectione,  ventriculi  tunica  mucosa  admodum 
tenuis  et  coloris  sordido  fusci  inveniebatur,  intestina  tenuia 
flavo  muco  gelatinoso  impleta,  rectum  fere  toto  cursu  inflam- 
matum, mollibus,  saepe  sanguineis  faecibus  plenum,  in  inte- 
riore superficie  numerosis  obtectum  ecchymosibus;  hepar 
molle  colore  magis  nigricabat,  sanguine  abundabat;  cor  per- 
parum sanguinis  liquidi  continebat;  sanguis  denique  ipse 
nunquam  coagulabat;  reliqua  organa  nullam  paene  ostende- 
bant mutationem. 

Adhibito  microscopio,  mucum  in  tubo  intestinali  reper- 
tum ex  multis  corpusculis  rotundis  constare  patebat,  quae 
partim  cellularum  nuclei  cylindricarum,  partim  ipsae  cellulae 
dissolutae  erant;  praeterea  mucus  numerosa  sanguinis  corpu- 
scula continebat,  debitam  habentia  indolem;  epithelium  ventriculi 
cellulas  contractas,  in  parvos  globulos  digressas  offerebat. 

Quod  experimenta  in  majoribus  animalibus  instituta  attinet, 
legatur  Viborg  ‘) , qui  equo  unciam  calomelanos  dimidiam 

’)  Viborg,  Sammlung  fur  Thierarztc.  T.  IV.  — Flormann 
ibid.  T.  111. 

ingessit,  quo  facto  tussis  accedebat,  pulsus  frequentior  redde- 
batur, pabuli  desiderium  minuebatur  et  post  viginti  quatuor 
rhoras  fimus  mollis  excernebatur. 

Flormann  equos,  quibus  Calomelanos  3/3  ad  3 j/3  dederat, 
tremoribus  et  diminuto  pabuli  desiderio,  minime  tamen  auctis 
secretionibus  vidit  correptos.  Hertwig  ')  denique  equis 
,5iij — vj,  pecudibus  3j — 3iij  praebuit,  quo  facto  omnia  vene- 
ficii mercurialis  signa  accesserunt,  secretiones  haud  mediocria 
ceperunt  incrementa,  mors  inter  febris  putridae  symptomata 
lirruit.  Inciso  cadavere,  totus  tubus  intestinalis  collapsus, 
tunica  mucosa  inflammata,  epithelio  privata,  ecchymosibus 
obtecta,  reliqua  viscera  laxa  et  mollita  deprehendebantur. 

De  Calomelane  generatim  adhibendo. 

Quae  de  Calomelanos  effectibus  hactenus  dicta  sunt, 
racile  nobis  persuadent,  magnum  numerum  morborum  inflam- 
matoriorum et  congestivorum  hocce  remedio  celeriter  certo- 
que  posse  sanari.  Paucae  quidem  horum  morborum  formae 
offeruntur,  Calomelanos  usum  respuentes,  eae  nimirum,  in 
quibus  sola  vita  irritabilis  aegrotat  et  inflammatoria  diathesis 
id  secretoriam  superficiem  non  transgreditur,  ut  pneumonia 
vera  et  carditis.  Reil *  2)  in  universum  calomelas  repudiat, 
lum  febris  concomitans  synochae  indolem  prae  se  ferat,  certe 
venaesectiones  praemittendas  esse  affirmat. 

Historica.  Primus,  qui  calomelas  in  morbis  febrilibus 
idhibuit  dosesque  ejus  haud  parvas  dedit,  Joa.  Agricola 
uit3),  quippe  qui  paucos  intra  dies  ultra  quingentos  homi- 

0 Hertwig,  praclischc  Arzneinuttellehre  fur  Thierarzte.  2.  Auf- 
!agc.  p.  888.  sqq. 

2)  Reil,  Fieberlelire.  Bd.  II.  S.  569. 

3)  J.  Agricolae,  Comraent.  in  Poppium.  Leipzig  1638.  S.  175. 


q * 

nes  febri  tentatos  in  integrum  restitueret.  Praemissa  alvi 
purgatione,  pro  individua  aegrotantium  indole  grana  iij — jv 
cum  cardui  benedicti  et  herbae  absinthii  acc  9j  ante  par- 
oxysmi introitum  exhibuit.  Quum  anno  1G13  Vindobonae 
posteaque  a.  1625  et  26  febres  contagiosae  et  pestiferae 
evasissent,  Calomelane  familiam  suam  et  quidquid  illis  oppres- 
sum erat,  sanavit,  theriacam  admiscuit  dosesque  granorum 
5 — 6 — 8 cum  diaphoreticis  extractis  dedit,  donec  sudor 
emergeret.  — 

Porro  Itali  quidam,  Benevenuti  ')  Moreali,  Ber- 
tini,  Bianchi,  Cotunni,  Ghisi,  Valdambrini,  in 
febribus  epidemicis  malignis,  nominalim  Luccae,  ubi  a.  1734 — i 
35  febris  epidemica  contagiosa  grassabatur,  calomelas  cum 
successu  adhibuerunt,  ejusque  5j  pro  dosi  cum  chinini  granis 
iij,  multis  aliis  remediis  frustra  adhibitis,  praescripserunt. 
Primus  autem,  qui  Calomelanos  ut  antiphlogistici  remedii 
usum  vulgarem  reddit,  Anglus  fuit  Hamilton2),  cui  eam 
ob  rem  magna  debentur  merita  magnique  honores.  Innotuit  ei 
haec  methodus  per  medicum  nauticum  (a  1764),  reducem 
ex  India  orientali,  ubi  jam  ex  longo  tempore  ad  tollendas 
hepatis  inflammationes,  ibidem  grassantes,  in  usum  vocata 
erat.  Quam  curandi  methodum  Ilamilton,  observato  egre- 
gio  ejus  effectu,  mox  ad  omnia  morborum  inflammatoriorum 
genera  transtulit.  Praemissis  sanguinis  detractionibus,  pur- 
gans leve,  aut  clysma  aperiens  adhibuit,  dein  horis  6 — 8 — 
12  Calomelanos  gr.  j — v cum  opii  puri  gr.  */4  j dedit. 

Mox  alii  sunt  secuti.  In  febri  flava  tropica,  febri 
palustri  Bengaliae  et  febribus  venosis  ibidem  grassanlibus 
— 1 — " 

’)  Benevenuti,  Diss.  epist.  ad  Clar.  Beccarium  1714.  — Reil, 
Fieberlehre.  Bd.  II.  S.  567. 

J)  Dr.  Hamilton,  Brief  an  Duncan  in  Med.  Continent,  for  the 
years  1783.  84.  Vol.  IX.  cf.  Armstrong  1.  c.  S.  434.  438.  sqq. 

Clarke  ‘)  ternis  horis  cca  gr.  decem  radicis  jalapae  et 
calomelanos  praebuit;  persistenle  vomitu,  calomelanos  solius 
e.  grana  decem  eo  usque  exhibebantur,  donec  alvus  purgaretur, 
quo  facto  aegroti  ternis  vel  quaternis  horis  grana  ejus  quin- 
i que  vel  cum  vel  sine  opio  sumere  jubebantur.  Tali  modo 
Clarke  intra  triduum  grana  60  — 100  Calomelanos  magno 
cum  successu  dedit.  Dr.  Drummond  2)  in  Jamaica  insula 
intra  idem  temporis  spatium  grana  200  porrexit,  quam 
curandi  methodum  Dr.  Smith  in  urbe  Savannah  la  Mar, 
qui  in  febribus  acutis  egregio  cum  fructu  Calomelane  ute- 
batur, cum  eo  communicaverat.  Chisholm  3)  eodem  in 
morbo  pilulam  ex  Calomelanos  gr.  v,  stibii  gr.  ij  et  opii 
gr.  j octies  intra  viginti  quatuor  horas  dedit;  nonnulli  aegro- 
torum tali  modo  grana  quadringenta  sumsisse  dicuntur;  acce- 
dentem salivationem  boni  ominis  existimavit.  James  John- 
sonn  4)  in  febri  palustri  remittente  Bengaliae  gr.  x — xv 
calomelanos  partim-  sola,  partim  cum  colocynthide  aut  jalapa 
exhibuit.  In  febri  biliosa,  morbo  regionali,  Dr.  Cunning- 
ham,  praemissis  venaesectionibus  §xx — xv , ternis  horis 
grana  vj  — viij  mercurii  dulcis  praebuit.  Annesley5)  hoc 
remedium  in  febribus  acutis,  dysenteria,  hepatitide  multifa- 
riam adhibuit;  granis  ejus  xx  p.  d.  granum  opii  j — ij  addi- 
dit. Elapsis  horis  septem  vel  octo,  laxans  dedit  parcum  et 
hanc  curationem  continuavit,  donec  secreta  bonam  speciem 
prae  se  ferrent.  Simul  Annesley  (id  quod  etiam  Schoen- 

I 

’)  William  Wright  praktische  Beobaehtungen  iiber  die  Be- 
handl.  hilziger  Krankh.  in  Weslindien  cf.  ausi.  Abhdlg.  Bd.  18.  S.  598. 
J)  ibid.  Bd.  18.  S.  599. 

3)  Chisholm,  Essay  on  the  riialignant  pestilential  fcver  s.  med. 
Comment.  Dec.  II.  Vol.  X.  p.  108. 

4)  Salzbg.  med.  Zeilung  1816.  Bd.  3. 

8 ) Magaz.  der  ausi.  Lilteratur.  Bd.  12.  p.  475.  — Ausi.  Abhdlg. 

I Bd.  34.  p.  185. 

lein:  Kl.  Vortrage,  1845,  S.  4),  eorum  sententiam  impu- 
gnat, qui,  ut  calomelas  prosit,  oris  cavum  debere  alfici  et  si 
id  Cat,  aegrotum  salvum  evasurum  esse,  contendant;  quum 
enim  nonnulli  homines  vix  unquam  in  ptyalismum  incidant, 
continuato  remedii  usu,  quo  consequi  aliquid  studemus,  quod 
consequi  non  possumus,  magnum  aegroto  periculum  enasca- 
tur necesse  est. 

De  medica  Calomelanos  vi  in  typho. 

Summam  efficacitatem  majores  Calomelanos  doses  in  typho 
praestant,  eaque  vi  medicata  fere  specifica  contra  typhum 
nititur,  quam  Reimann1)  his  verbis  describit.  ,,Vis  illa, 
quam  typhus  in  organismum  exercet,  plane  contraria  est  ei, 
quam  mercurius  in  organismum  habet;  vel  potius  dyscrasia, 
quae  ex  typho  exoritur,  si  pathologiam  humoralem  sequi  vo- 
lumus, plane  contraria  est  ei  dyscrasiae,  quae  originem  ex 
mercurio  ducit.  — Ad  quam  hypothesin  comprobandam  id 
tantum  afferre  debemus,  quod  in  sanguine  eorum,  qui  vehe- 
menti ptyalismo  laborabant,  magna  fibrinae  copia  reperta  est. 
Calomelas  sanguine  recipi,  hydrargyrum  oxydulatura  nigrum 
demonstrat,  quod  post  illius  usum  in  sudore  et  saliva  inve- 
nitur. Si  vero  quid  in  ratione  specifica  te  offendat,  magis 
fortasse  placebit,  si  typhum  et  mercurium  eadem  ratione, 
qua  venenum  et  antidotum  se  habere  censemus  atque  eam, 
quam  Eisenman  proposuit,  medendi  methodum  sequimur, 
ex  qua  organismum  morbo  quasi  venenatum  medicaminibus 
tamquam  antidotis  adhibitis  in  integrum  restituimus.  Quod 
si  principium  quoddam  statuimus  in  organismo  latens  et  ano- 
malam  vegetationem,  quae  id  principium  procreat,  hydrargyrum 
non  solum  habemus  antidotum  illius  veneni  — principii  typhosi 


')  Reimann,  dc  typho  capita  quaedam.  Breslau  1845. 

I 

sed  vim  quandam  ei  adscribimus,  qua  processum  mor- 

Ibosum  vegetationem  anomalam  extinguere  possimus.”  — 

Quod  Calomelanos  efficacitatem  in  typhum  attinet,  jam  in- 
cunte  hoc  saeculo  mentio  ejus  facta  vix  unquam  tamen  ma- 
jores doses  methodice  adhibitae  sunt.  Reil,  (1.  c.)  Vogel, 
Autenrieth  mercurium  dulcem  in  typho  praeberi  suadent-. 
Hecker  T)  calomelas  cum  opio  in  febribus  nervosis  et  pu- 
tridis dedit,  symptomatibus  inflammatoriis  in  conspectum  ve- 
nientibus. Non  minus  Harless* 2)  in  typho  lymphatico  cum 
aromaticis  medicamentis  junctum  praebuit  ejusque  usum  magnis 
laudibus  extulit.  Omnes  autem,  quos  retuli,  medici  calo- 
melane  utentes  non  causalem  sequebantur  indicationem,  sed 
urgens  quoddam  symptoma  , et  mox  egregium  relinquebant 

I remedium,  metuentes,  ne  inimiciorem  in  corpus  effectum  ex- 
sereret. Jahn3)  nostra  in  patria  primus  exstitit,  qui  in 
typho  doses  repetitas  Calomelanos  gr.  V praescripsit,  dosin- 
que  ad  grana  viij  — x deinde  adauxit.  Ad  adoptandam  hanc 
methodum  partim  invitabatur  eventu  prospero,  quem  ut  mi- 
nime ignorabat,  medici  anglici  supra  relati  in  febribus  tro- 
picis calomelanos  usu  obtinuerant,  partim  irrito  methodi 
excitantis  ad  typhum  frangendum  effectu,  quam  methodum 
Reil,  Franke,  Hufeland  sequebantur.  Praeterea  alii 
calomelas  salutiferum  typhi  remedium  perhibuerunt,  ut  Jo  li- 
nes4), Otto5),  inprimis  Armstrong  (1.  c.)  , qui  egregias 
ejus  virtutes  in  typho  congestivo,  quem  vocat,  expertus  est. 
Hamilton  ducem  secutus  doctrinam  ejus  magis  excoluit  et 


0 Hecker,  die  Kunst,  die  Krankli.  d.  Menschcn  zu  heilen.  1804. 

’)  Harless,  Unlersuchungen  Uber  das  Fieber  uberhaupt  und 
iiber  das  Typhusfieber  insbesondcre. 

s)  Hufeland’s  Journal.  1806.  p.  1.  109. 

4)  Jolines,  Diss.  inaug.  de  util.  liydr.  in  febri  lliypbode.  1813. 

5)  Otto,  Diss.  de  actione  hydr.  medica.  Hjafniae  1819. 

mox  eventus  spe  sua  majores  obtinuit.  Typhus  congestivus, 
ab  Armstrong  dictus,  nimia  venositate  viscerum  ventris, 
plethora  abdominali,  congestionibus  sanguinis  ad  hepar  et  lie- 
nem, cum  dolorifica  horum  organorum  intumescentia,  impedito 
sanguinis  per  ventrem  circuitu,  majore  ejus  carbonisatione  et 
largiore  pigmenti  depositione  nititur,  quibuscum  ingens  debi- 
litas, virium  labes,  capitis  temulentia,  pulsus  minimus,  fre- 
quentissimus,  lingua  rubra,  sicca,  culis  ardens  consociantur. 
De  ipso  Calomelanos  effectu  Armstrong  haec  apponit.') 
In  illis  febribus  idiopathicis,  quae  sine  manifestis  topicae  in- 
flammationis criteriis  ordiuntur,  calomelas  initio  prolaxante 
remedio  praeberi  ejusque  effectus  in  tubum  intestinalem  ad- 
miniculo quodam  juvari  debet,  quoniam  frequens  alvi  purgatio 
illam  irritationem  pronatissime  demulcet,  inflainmalionemque 
arcet,  quae  si  nihilosecius  mature  accedit,  sanguinis  de- 
tractiones topicae  instituendae  et  calomelas  ita  adhibendum 
est,  ut  specificum  magis  effectum,  quam  purgantem  praestet. 
In  febribus  continentibus,  ab  exordio  inflammationem  exqui- 
sitam offerentibus,  optimum  erit,  post  sufficientem  sanguinis 
detractionem  calomelas  pro  purgante  simul  et  specifico  re- 
medio adhiberi,  nam  specificus  ejus  effectus  non  obtinetur, 
nisi  vim  purgantem  antea  exserat,  quoniam  gravis  irritatio 
hydrargyri  efficacitati  resistit  et  tubus  intestinalis  mucoso  se- 
creto vitioso  plerumque  adeo  est  impletus,  ut,  nisi  hoc 
secretum  ab  ostiis  vasorum  absorbentium  auferatur,  calome- 
lanos absorptio  fieri  nequeat.  Proinde  una  dosis  largior,  vel 
duae  modicae  cum  aliis  aperientibus  per  diem  porrigi  pos- 
sunt, ut  crebrae  excretiones  ante  somnum  efficiantur  et  ut 
perfecta  ejus  resorptio  adjuvetur;  per  noctem  doses  partitae 
praebeantur,  et  si  dolores  pectoris  vel  abdominis  accedunt, 


’)  cf.  1.  c.  S.  441.  sqq. 

opii  aliquid  adjungatur  necesse  est.  Non  in  omnibus  autem 
casibus  Armstrong  magnas  calomelanos  doses  defendit. 
In  nonnullis  inflammationibus  viscerum  gravioribus  primum 
calomelanos  9j  cum  opii  granis  duobus,  postea  horis  alternis 
doses  granorum  duorum,  addito  passim  opii  pauxillo,  donec 
levis  salivatio  intrasset,  multo  cum  fructu  exhibuit.  Haec 
agendi  ratio  basin  constituit  methodi,  quam  pater  meus  ad 
curandam  gastroenteritidem  aut  dothienenteritidem  introduxit. 
Satis  explorata  hacce  methodo,  eventu  prospero  creberrime 
observato,  pater  descriptionem  ejus  a.  1S30  in  vulgus  edi- 
dit1), cujus  princeps  argumentum  breviter  apponam.  Maxi- 
mam partem  calomelanos  9j  , raro  oft  p-  d.  offerebatur. 
Plerumque  una  tantum  dosis  per  diem  eaque  matutino  tem- 
pore, rarius  altera  dosis  vespere  praebebatur.  Ineunte  diar- 
rhoea profusa,  interdum  opii  gr.  /3  — j addebatur,  melius 
vero  omittebatur.  Alvo  non  soluta,  post  horas  6 — 8 mixtura 
oleosa,  vel  infusum  sennae  compositum  porrigebatur  et  haec 
agendi  ratio  quotidie  repetebatur,  donec  morbi  intensitas  de- 
crevisset, id  quod  saepe  intra  biduum  vel  triduum  evenit; 
haud  raro  venaesectio  larga  et  calomelanos  3 ij  ad  morbum 
radicitus  exstinguendum  sufficiebant.  Ubi  mitiora  sufficere 
videbantur,  a calomelane  abstinebatur  et  ineunte  ptyalismo 
protinus  ejus  usus  seponebatur.  Nonnullis  in  casibus  sali- 
vatio mox  intravit,  neque  autem  profusa  neque  diuturna,  et 
nunquam  alia  afferens  incommoda,  quam  ut  molesta  esset 
aegroto  doloribusque  conjuncta.  Quae  quum  impediret,  quo- 
minus calomelanos  usus  continuaretur,  exoptata  quidem  «on 
fuit,  attamen  ea  intrante  plerumque  remedii  usus  non  amplius 
requirebatur;  quoniam  morbus,  cujus  causa  exhibebatur  Ca- 
lomelas , cesserat.  Nunquam  periculosa  symptomata  aut  de- 


’)  Lesser  1.  c.  S.  430.  sqq. 

trimenta  permanentia  accesserunt,  quum  ne  3/3  quidem 
calomelanos  effectum  nimis  violentum  cieret.  Dolores  acer- 
biores calomelanos  usum  non  exceperunt,  modo  interdum 
tormina  ventris,  qualia  senna  proferre  solet,  intraveruut;  in 
universum  tamen  multo  blandius,  quam  ullum  aliud  laxans, 
calomelas  alvum  aperiebat. 

Ex  quo  pater  haec  scripsit,  ultra  tria  praeterierunt  lustra 
et  medendi  ratio,  tunc  temporis  experimenti  causa  adhibita, 
nunc  experientiae  testimoniis  comprobata  et  confirmata  est. 
Quae  methodus  inde  exorta  atque  cognominata  Lesseriana, 
mox  per  totum  terrarum  orbem  divulgata  est  et  ubique,  ut 
ita  dicam,  epidemice  floruit  '). 

Elapso  triennio  postquam  pater  observationes  suas  pu- 
blicaverat, Wolff2)  patris  methodum,  in  caritatis  nosoco- 
mio Berolinensi  satis  exploratam,  cum  levi  quadam  modifi- 
catione adhibuit,  simulque  adnotavit,  si  sueto  more  grana 
Calomelanos  vel  unum  vel  duo  binis  vel  ternis  vel  quaternis 
horis  exhibeantur,  saepe  grana  xx  — xxx  ad  inducendum 
ptyalismum  sufficere,  dum  si  largiores  doses  offerantur,  gr. 
100  — 150  praeberi  possint,  quin  remedii  usum  intra  dies 
sex  — decem  propter  salivationem  suspendi  oporteat;  longiore 
autem  tempore  plerumque  non  opus  esse  tradit  ad  obtinendum 
prosperum  effectum.  Methodus  ejus  haec  est:  continuis 

sanguinis  detractionibus,  calomelanos  gr.  x tempore  ante- 
meridiano bis,  interposito  horae  dimidiae  intervallo,  et  si 
gravior  est  casus,  tertiam  dosin  horis  vespertinis  praebet. 
Quae  curatio  continuatur,  donec  vel  morbus  mitescat,  vel 
vires  plane  prosternantur.  Minores  calomelanos  doses,  vel 
nullae  amplius  porriguntur,  si  numerus,  copia  et  liquiditas 
alvi  excrelionurn  minuuntur,  si  stupor,  deliria,  sopor  de- 

’)  Reimann  1.  c.  S.  43. 

a)  Mediz.  Zeitschrift  d.  Yercins  f.  Ileilk.  in  Preufs.  No.  57.  1833. 

crescunt,  si  lingua  et  cutis  humescunt  simulque  pulsuum 
frequentia  remittit,  quae  imminente  exitu  lethifero  non  mi- 
nuitur. Viribus  maxime  prostratis,  camphorae  gr.  j — iij 
vel  cum  calomelane,  vel  gr.  x — xij  forma  einulsionis  cum 
gummi  arabico  praescribuntur;  nam  opium  nocet,  aegroti  stu- 
porem adaugens. 

Merita  haud  exigua  de  explorandis  calomelanos  effectibus 
schola  Herbipolitana  et  Tubingensis  sibi  peperit;  quam  in- 
primis  Sicherer  *)  et  Cless* * 3)  secuti,  splendidissimos  ob- 
tinuere eventus: 


Curati 

sunt 

Mortui 

Centesimae 

Doses  Calomelanos 

A. 

1834  — 

35 

102 

8 

176/9 

78 

A. 

1835- 

36 

104 

4 

26 

192 

A. 

1836  — 

37 

215 

5 

43 

336 

A. 

1837  — 

38 

10S 

1 

'/ros  ■ 

300 

A. 

1838  — 

39 

111 

1 

'/ni 

324 

Methodus  ibi  usitata  generatim  haec  fuit:  Vel  singulis 

vel  alternis  diebus  9j  calomelanos  praebebatur,  prout  alvi 
excretiones  et  symptomata  urgentia  expostulabant.  Alvo  ad 
normalem  conditionem  reducta,  non  modo  supervacuum,  sed 
noxium  quoque  putabatur,  remedii  usum  continuari.  Scrupuli 
duo  — tres,  interdum  unus,  sufficiebant,  raro  scrupuli  quinque, 
rarissime  sex  aut  septem  praebebantur. 

Ratio  princeps,  magnas  calomelanos  doses  in  typho  ad- 
hibendi, experientia  nititur,  quae,  frequentiam  alvi  excretio- 
num  cum  dosium  numero  inversam  alere  proportionem,  docet, 
donec  defaecatio  prorsus  normae  respondeat. 

Hauf3)  ex  quinquaginta  aegrotis  undeviginti  primis  morbi 
diebus  majoribus  calomelanos  dosibus  curavit,  (nunquam 
scrupulos  duos  excedens)  eventumque  prosperrimum  impetra- 

’)  Sicherer,  Bericht  liber  das  Paulinen  - Hospilal  zu  Hcil- 
bronn.  Juni  1840.  — Med.  Correspondenzblatt  des  Wiirtembcreischen 
'Vereins.  Bd.  X.  No.  12.  13. 

*)  Clefs  ibid.  Bd.  XI.'  No.  44. 

3)  Wiirlemberger  Correspondenzblatt.  Bd.  JL,  No.  gl. 

vit:  febris  decrevit,  aegroti  magnum  senserunt  levamen, 

sensorium  integrum  evasit,  diarrhoea  substitit,  totusque  pro- 
cessus typhosus  non  mediocriter  mitigatus,  interdum  plane 
interceptus  est. 

Abele  ')  etiam  in  epidemia  typhi  abdominalis  unum  et 
quinquaginta  aegrotos  dato  calomelane  sanavit.  Huic  reme- 
dio virtutem  adscribit,  reactionem  adversus  typhum  indu- 
cendi, quae,  levibus  stipata  febricitationibus , relative  brevi 
tempore  fere  expers  periculi  absolvatur. 

Schoenlein  2) , scholae  Tubingensi  addictus,  alternis 
diebus  scrupulum  integrum  praebet,  intermediis  diebus  calo- 
melas  seponit.  Tempus  adhibendo  calomelani  opportunissi- 
mum est  prius  dimidium  primae  periodi  hebdomadariae, 
quam  typhus  emetitur,  hoc  enim  tempore  in  usum  vocato 
calomelane,  typhus  abortiendo  exstinguitur. 

Praeter  viros  dictos  nuperiori  aevo  Weber,  Boesch, 
Rosch,  Reinhardt,  Reimann,  Hertel,  Calomelanos 
efficacitatem  scriptis  egregiis  defenderunt.  Unus  quidem 
alterve  eorum  non  doses  illas  majores  praeberi  suadet,-  verun- 
tamen  hoc  minus  ipsi  remedio,  quam  externis  conditioni- 
bus, nominatim  annuae  constitutioni,  genioque  epidemico 
imputandum  est.  Provocare  liceat  ad  effatum  medici  legio- 
narii Cei.  Dr.  Krause,  patris  mei  successoris,  qui  in  noso- 
comio militari,  cui  praeest,  methodum  a patre  constitutam 
optimo  cum  fructu  exsequebatur,  dummodo  aegroti  in  primo 
aut  ineunte  secundo  morbi  stadio  ad  nosocomium  deferren- 
tur. Inde  a verno  autem  tempore  anni  superioris  solitae 
doses  debitum  effectum  non  praestiterunt,  immo  vero  morbum 
in  deterius  verterunt  et  summa  tantum  cura  medicaminumque 
vicissitudine  effici  potuit,  ut  major  aegrotantium  pars  morti 
eriperetur.  Passim  quidem  Vir  experient.  denuo  ad  calo- 
melas  confugit,  sed  salutarem  eventum  non  obtinuit. 


>)  ibidem  Bd.  XI.  No.  14. 

J)  Klinische  Yortrage.  Berlin  1843.  1.  Heft.  S.  4. 

In  syphilide  etiam  et  quidem  in  omnibus  ejus  formis  majo- 
res calomelanos  doses  adhibitae  sunt.  — Contagium  Vene- 
reum ut  incitans1)  corpus  afficit  et  exinde  fit  irritatio,  fer- 
mentatio,  reproductio.  Sensibilitatem  enim  in  toto  organismo 
exaltatam  observamus  atque  concludere  debemus,  illam  esse, 
quae  reactionem  excitet  corporis.  Quare  major  morbi  vehe- 
mentia in  juvenibus,  in  robustis,  plethoricis,  quibus  necessa- 
rio producitur  reactio.  Confirmat  experientia,  symptomata 
luis  venereae  maxime  notabilia  evanescere  vis-  vitalis  univer- 
sae depressione,  v.  c.  accedente  typho.  Hydrargyrum  autem 
sensibilitatem  et  aliquam  reproductionis  partem  sensim  repri- 
mit et  sic  causam  diminuit,  cur  natura  haud  ipsa  se  sanare 
valeat,  nam  mercurius  miasma  venereum  haud  delet  2) , sed 
modo  supprimit  et  sic  morbi  progressus  arcet. 

Jam  J.  Agricola3)  hydrargyrum  esse  dicit  subsidium 
et  bis  per  hebdomadem  ejus  dosin  praeberi  suadet,  quippe 
quod,  etiamsi  sedes  multas  non  cieat,  tamen  multum  muci 
corrupti  eliminet. 

Wedel  laudat  in  fluxibus  seminis,  gonorrhoea  simplici 
et  virulenta,  ,, ulcus  enim  vesicularum  seminalium,  quo  malum 
iovetur,  rumpit  et  expurgat,  inde  etiam  ejus  usu  fluxus 
videtur  augeri.  Clare4 5)  saepe  remedium  promtissimum 
esse  tradit;  idem  laudat  Girtanner,  Schwediaur,  Hun- 
ter,  quorum  hic  pilulas  ex  calomelane  et  sapone  confici 
jubet;  Jaeger  ),  Mathias,  Jahn6),  qui  meliorem  esse 
putat  calomelanos  effectum,  quam  recentiorum  praeparatorum, 
hydrargyri  muriat.  corrosivi,  oxydati  rubri,  oxydulati  nigri. 

')  Hufeland’s  Pathogenia.  1795.  p.  257.  — System  der  Ileil- 
kunde.  Th.  II.  p.  399. 

2)  Mathias  the  mere,  disease. 

3)  J.  Agricola,  Chirurgia  parva  et  aucta.  Nurnberg  1674. 

4)  Clare,  Methode  nouvelle  et  facile  de  guerir  la  maladie  ve- 
nerienne.  Paris  1785. 

5)  Jaeger,  iiber  d.  Natur  u.  Behandl.  d.  krankhaften  Schvvachen 
des  menschl.  Organismus.  Jahresklinik  der  chron.  Krankh.  1817. 

8)  Jahn,  mat.  incd.  p.  585. 

Saluberrimos  autem  dosium  majorum  effectus  in  morbis 
syphiliticis  Weinhold  *)  expertus  est  et  quamquam  non 
omnia  mala  inveterata  sanavit,  tamen  remedii  usum  eo  emen- 
davit, quod  alia  medicamenta  in  reproductionem  valide  agen- 
tia simul  cum  eo  adhiberi  jussit.  Curatio  ab  eo  proposita, 
quae  mercurialis  magna  appellatur,  haec  est:  Aegroto  vesper- 
tino tempore,  horas  aliquot  ante  sommum,  jejuno  ventriculo 
grana  calomel.  x cum  sacchari  gr.  xv  exhibentur,  tum 
phialae  aliquot  jusculi  carnis  propinantur;  post  horam  dimi- 
diam eadem  repetitur  dosis  et,  si  aeger  validior  est,  post 
alteram  horam  dimidiam  dosis  dimidia  datur,  ut  in  universum 
gr.  xx  — xxv  caloraelanos  et  sex  phialae  jusculi  sumantur. 
Altero  mane  phialae  aliquot  infusi  coffeae  mediocriter  satu- 
rati praebentur,  quo  facto  plerumque  sedes  III  — IV  liquidae 
secedunt,  quod  si  non  evenit,  post  horam  decimam  — duo- 
decimam a medicamentorum  deglutitione  gr.  xv  — xx  radicis 
jalapae  et  Kali  tartarici  act  sumenda  sunt,  ut  una  saltem  alvi 
excretio  inducatur,  quippe  quo  effectu  impetrato,  raro  ptya- 
lismus accedat.  Biduo  interposito,  aegrotus  secundam  reme- 
diorum supra  dictorum  dosin,  septimo  die  tertiam,  decimo 
quartam,  decimo  tertio  quintam,  decimo  sexto  sextam  deglutiat 
necesse  est,  quo  facto  dosi  septima  aut  octava  die  decimo 
nono  aut  vicesimo  secundo  curatio  absolvitur.  Nunquam 
auctore  Weinhold  largiore  portione  opus  erat,  ut  vegetatio 
morbosa  ad  naturae  normam  restitueretur.  Inde  a tertia  aut 
quarta  dosi  cuique  pulveri  gr.  v jalapae  addidit,  quoniam 
ventriculus  et  intestina  hydrargyri  incitamento  jam  assueverunt. 
Diaeta  nutriens  est,  neque  haec  methodus  aliorum  remediorum 
usum  simultaneum,  v.  c.  antidyscraticorum,  excludet. 

Quamquam  methodus,  syphilidem  calomelane  curandi  a 
medicis  plane  deserta  est,  tamen  meum  esse  putavi,  ut  ejus 
mentionem  facerem. 

Multi  supersunt  morbi,  nominatim  inflammatorii,  in  quibus 
>)  Weinhold,  Krkh.  d.  Gesichtsknochcn  u.  ihrer  Schleimhaute. 

Hallc  1818. 

calomelas,  imo  passim  magnis  dosibus,  exhibitum  est,  v.  c.  a 
Taube  in  raphania  ') , at  in  nullo  eorum  certa  hucusque 
methodus,  qua  adhibendum  sit,  constituta  est. 


VITA. 

Ego  Gebhardus  Rudolphus  Albertus  Lesser,  evangelicae  con- 
fessioni addictus,  Sedini  Pomeraniae  capite,  die  XXV  m.  Julii 
A.  MDCCCXXIII  natus  sum,  patre  Ferdinando,  divisioni 
exercitus  borussici  medico  praelecto,  matre  Friderica  e gente 
Gebhard,  quos  parentes  carissimos  adhuc  salvos  veneror. 

Primis  litteris  imbutus  Gymnasium  Berolinense  Friderico- 
Werderanum,  quod  tunc  Beat.  Ribbeck  directore  florebat, 
adii  ibique  per  septem  annos  litteris  humanioribus  operam 
dedi;  tunc  cum  parentibus  Posnaniam  profectus  Gymnasium 
Friderici  Guilelmi  petii,  quod  post  duos  annos  et  dimidium 
maturitatis  testimonio  instructus  reliqui. 

Mense  Octobri  A.  MDCCCXL11I  ad  hanc  almam  Bero- 
linensem  musarum  sedem  me  contuli,  ubi  ab  111.  Lachmann, 
rectore  magnilico,  in  civium  academicorum  numerum  re- 
ceptus, apud  III.  Busch,  gratiosi  medicorum  ordinis  decanum 
maxime  spectabilem,  nomen  professus  sum.  Post  annum  et 
dimidium  Vratislaviam  petii,  ubi  ab  111.  Pohl  tum  fasces  aca- 
demicos  tenente  numero  civium  academicorum  adscriptus  ab 
1111.  Benedic  t,  t.  t.  facultatis  medicae  decano  maxime  specta- 
bili, in  album  medicorum  relatus  sum.  Post  semestre  denique 
Berolinum  redux  ab  111.  T r e n d e lenb  urg,  rectore  magnifico, 
in  civium  academicorum  numerum  receptus  gratiosi  medicorum 
ordinis  decano  111.  Ilecker  nomen  dedi. 

Per  quadriennium  his  interfui  scholis:  111.  Mueller  de 
anatomia  universa,  de  physiologia,  de  anatomia  organorum 
sensuum,  de  anatomia  pathologica  et  de  historia  foetus;  111. 
Sehlemm  de  osteologia  et  syndesmologia ; 111.  Hecker  de 
encyclopaedia  et  niethodologia  medica,  de  medicinae  historia; 
111.  Trendelenburg  de  logice  et  psychologia;  111.  ab 
Hagen  de  Germanorum  mythologia;  III.  Mitscherlich  de 
chemia;  III.  Schultz  de  historia  naturali,  de  botanice,  de 
corporis  ananeosi;  111.  Ehrenberg  de  infusoriorum  anatomia 

’)  Joh.  Taube,  Gesch.  d.  Kricbelkrkh.,  die  1770  u.  71  in  dcn 

subtiliori  comparativa;  111.  Dove  de  pbysice  et  meteorologia ; 
111.  Glocker  de  mineralogia;  111.  Barkow  de  anatomia 
comparativa,  de  angiologia,  de  institulionibus  zootomicis; 
111.  Benedict  de  fasciis  instrumentisque  rite  applicandis;  111. 
Goeppert  de  materia  medica,  de  arte  formulas  medicas 
rite  componendi;  Exp.  Dann  de  pathologia  et  therapia  ge- 
nerali; 111.  Schoenlein  de  pathologia  et  therapia  speciali; 
111.  Juengken  de  chirurgia  tum  speciali  cum  generali , de 
corporis  laesionibus;  Cei.  Schmidt  de  arte  obstetricia;  111. 
Casper  de  medicina  forensi;  Exp.  Ebert  de  morbis  infan- 
tum.  In  arte  cadavera  rite  secandi  111.  Mueller  et  III. 
Schl  emm  duces  mihi  fuere  experientissimi.  Exercitationi- 
bus clinicis,  medicis,  chirurgicis,  ophthalmiatricis , obstetri- 
ciis interfui  III.  et  Cei.  Schoenlein,  Wolff,  Romberg, 
Juengken,  Truestedt,  Dieflenbach,  Schmidt.  Pri- 
vatissime audivi  legentes:  111.  Schl  emm  de  arte  operationes 
in  cadavere  rite  instituendi;  Cei.  Angelstein  de  operatio- 
nibus ophthalmiatricis. 

Quibus  omnibus  Viris  Illustrissimis,  Celeberrimis,  Ex- 
perientissimis , optime  de  me  meritis  quas  possum  maximas 
ago  semperque  habebo  gratias. 

Jam  vero  tentaminibus  et  philosophico  et  medico  atque 
examine  rigoroso  rite  superatis,  spero  fore,  ut  dissertatione 
thesibusque  publice  defensis,  summi  in  me  medicinae  et  chi- 
rurgiae honores  conferantur. 


THESES, 

1.  Sola  auscultationis  et  percussionis  signa  certae  morbi 
diagnosi  statuendae  non  sufficiunt. 

2.  Corpus  humanum  non  est  symmetricum. 

3.  Pus  et  mucus  inter  se  non  differunt. 

4.  Nulla  remedia  autisyphilitica  satis  certa  extant  praeter 
hydrargyrum. 

5.  In  phthisi  pulmonali  non  est  utendum  regimine  anli- 
phlogistico  sed  corroborante. 


